पाएं अपने शहर की ताज़ा ख़बरें और फ्री ई-पेपरडाउनलोड करें
देशभर में कोरोना रोगियों की बढ़ती तादाद व सरकार की गाइडलाइन के बावजूद लोग शादी विवाह व धार्मिक आयोजनों में सामूहिक भोज करने से बाज नहीं आ रहे है। बुधवार को सलेमपुर थाना क्षेत्र के गांव नाहिड़ा क्षेत्र में लगातार दूसरे दिन ऐसा देखने को मिला। पुलिस व प्रशासन ने सामूहिक भोज को रुकवाकर मांडे के लिए बनाई गई भोजन सामग्री को नष्ट करवाकर दो जनों को गिरफ्तार किया। सलेमपुर थानाधिकारी अनिल मीणा के अनुसार बुधवार को सूचना मिली कि नाहिडा गांव में कोरोना गाइडलाइन का उल्लंघन कर बिना परमिशन विवाह के मांडे में भोज आयोजित किया जा रहा है।
सूचना पर स्वयं व क्षेत्रीय गिरदावर मय जाब्ता गांव पहुंचे जहां रेखसिंह अपने भतीजे के विवाह के उपलक्ष्य में बिना परमिशन मांडे का आयोजन करता मिला। मौके पर मास्क व सोशल डिस्टेंसिंग की भी पालना नहीं की जा रही थी। करीब 50 लोग इकट्ठे हो रखे थे ओर खाने के कार्यक्रम की तैयारी कर रखी थी। मौके पर कार्यक्रम में 200-300 लोगों के लिए पूर्व में बना खाना, गुंथा आटा, सब्जी मिली जिसको गिरदावर केदार मीना ने नष्ट करवा दी।पुलिस ने पुखराज पुत्र रामसहाय, रेखसिंह पुत्र बटुआ गुर्जर के खिलाफ महामारी एक्ट में मुकदमा दर्ज कर दोनों को गिरफ्तार कर लिया। थानाधिकारी सहित हैड कांस्टेबल धर्मसिंह, अनिल कुमार, विक्रम सिंह, सत्यवीर, नितेन्द्र आदि मौजूद थे।
महवा| हनुमानगढ़ कलेक्टर नथमल डिडेल ने कालीबंगा पदस्थ पटवारी प्रियंका को निलंबित करने के आदेश जारी किए। ज्ञात हो कि मंगलवार को ग्राम सालिमपुर में बिना स्वीकृति बेटे के मुंडन संस्कार में भोज किया था। सूचना पर पहुंची टीम ने रुकवाकर भोजन सामग्री को नष्ट करवाया था जबकि एईएन (बिजली) लोकेश मीणा, पत्नी पटवारी प्रियंका व साले पवन मीणा के खिलाफ मुकदमा दर्ज किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn